ai4bharat/Pralekha huggingface dataset:
பெட்ரோலியம் மற்றம் இயற்கை எரிவாயு அமைச்சகம்
பிஎஸ்-6 எரிபொருள் உற்பத்திக்கு, ரூ.34 ஆயிரம் கோடி முதலீடு : அமைச்சர் திரு தர்மேந்திர பிரதான் தகவல்
‘‘பிஎஸ்-6 எரிபொருள் உற்பத்திக்கு, சுத்திகரிப்பு ஆலைகளை மேம்படுத்த ரூ.34 ஆயிம் கோடியை எண்ணெய் நிறுவனங்கள் முதலீடு செய்துள்ளன’’ என மத்திய பெட்ரோலியத்துறை அமைச்சர் திரு தர்மேந்திர பிரதான் கூறினார்.
”11வது உலக பெட்ரோலிய கரி மாநாடு மற்றும் உலக எதிர்கால எரிபொருள் மாநாட்டில் இன்று பேசிய மத்திய பெட்ரோலியத்துறை அமைச்சர் திரு தர்மேந்திர பிரதான் கூறியதாவது:
இந்தியாவின் எரிசக்தி தேவை எதிர்காலத்தில் அதிகரிக்கும். குறைந்த அளவிலான கார்பன் பொருளாதாரத்துக்கு இந்திய எரிசக்தியை மாற்றும் வழிகளுக்கு, பல திடமான நடவடிக்கைகளை இந்தியா எடுத்துள்ளது. கிடைத்தல் மற்றும் வாங்குதல் ஆகியவற்றை சமநிலைப்படுத்துவதன் மூலம், உலகளாவிய நியாயமான எரிசக்தி மாதிரியை இந்தியா உருவாக்குகிறது.
உலகின் எரிசக்தித் தேவை 2040ம் ஆண்டுவரை, ஆண்டுக்கு ஒரு சதவீதம் அதிகரிக்கும் நிலையில், இந்தியாவில் சுமார் 3 சதவீதம் அதிகரிக்கும். ஒவ்வொரு வீட்டுக்கும் சுத்தமான எரிபொருள் கிடைப்பதை உறுதி செய்வதுதான் பிரதமர் திரு நரேந்திர மோடி அரசின் முக்கிய உத்தி.
கடந்த 6 ஆண்டுகளில், எல்பிஜி அமைப்பு முறை முற்றிலும் மாறிவிட்டது. கடந்த 2014ம் ஆண்டு எல்பிஜி வாடிக்கையாளர்கள் 14.5 கோடி இருந்தனர். தற்போது இந்த எண்ணிக்கை 29 கோடியாக அதிகரித்துள்ளது. கடந்த 7 ஆண்டுகளில் எல்பிஜி சிலிண்டர் கிடைக்கும் பகுதி 56 சதவீதத்திலிருந்து 99.5 சதவீதமாக அதிரிக்கப்பட்டது. உஜ்வலா திட்டம் மூலம், வறுமை கோட்டுக்கு கீழ் உள்ள 8 கோடி குடும்பங்களுக்கு எரிவாயு சிலிண்டர் இணைப்புகள் வழங்கப்பட்டன. இது சமூகப் பொருளாதார மாற்றத்திலும், பெண்களின் மேம்பாட்டிலும் முக்கிய வினையூக்கியாக செயல்பட்டது. பிரதமரின் உஜ்வலா திட்டத்தின் கீழ் கூடுதலாக ஒரு கோடி எல்பிஜி இணைப்புகள் வழங்கப்படவுள்ளன.
வாகன மாசைக் குறைக்க, கடந்தாண்டு ஏப்ரல் 1ம் தேதி முதல் பிஎஸ் - 6 தொழில்நுட்பத்துக்கு, இந்தியா முன்னேறியள்ளது. பிஎஸ் - 6 விதிமுறைகள், யூரோ-6 விதிமுறைகளுக்கு நிகரானது. இதன் மூலம் காற்றில் கந்தக அளவு குறைக்கப்படுகிறது.
உலகின் சுத்தமான யூரோ-6 பெட்ரோல், டீசலைப் பயன்படுத்தும் நாடுகளில் இந்தியா இணைந்து விட்டது. பிஎஸ்-6 எரிபொருள் உற்பத்திக்கு , சுத்திகரிப்பு ஆலைகளை மேம்படுத்த ரூ.34 ஆயிம் கோடியை எண்ணெய் நிறுவனங்கள் முதலீடு செய்துள்ளன”.
இவ்வாறு மத்திய பெட்ரோலியத்துறை அமைச்சர் திரு தர்மேந்திர பிரதான் கூறினார்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1698389
நிதி அமைச்சகம்
2021-22 நிதியாண்டில் இதுவரை 65 லட்சத்திற்கும் அதிகமானோர் அடல் ஓய்வூதிய திட்டத்தில் பதிவு செய்துள்ளனர்.
அடல் ஓய்வூதிய திட்டம் தொடங்கப்பட்டதிலிருந்து ஆறரை ஆண்டுகளில் 3.68 கோடி பதிவுகளுடன் குறிப்பிடத்தக்க முன்னேற்றத்தை எட்டி உள்ளது. 65 லட்சத்திற்கும் அதிகமான சந்தாதாரர்கள் பதிவு செய்துள்ளதால், இந்த நிதியாண்டில் இதன் செயல்திறன் சிறப்பாக உள்ளது.
இத்திட்டம் தொடங்கப்பட்டதிலிருந்து பதிவு செய்யப்பட்ட அதிகபட்ச எண்ணிக்கை இதுவாகும். ஆண் பெண் சந்தா விகிதம் 56:44 என்ற வகையில் மேம்பட்டு வருகிறது, நிர்வாகத்தின் கீழ் உள்ள சொத்து மதிப்பு சுமார் ரூ. 20,000 கோடி ஆகும்.
இந்திய அரசின் முதன்மையான சமூகப் பாதுகாப்புத் திட்டமான அடல் ஓய்வூதிய திட்டம், குறிப்பாக அமைப்புசாரா துறைகளில் உள்ள குடிமக்களுக்கு முதியோர் வருமானப் பாதுகாப்பை வழங்கும் நோக்கத்துடன், மாண்புமிகு பிரதமர் திரு. நரேந்திர மோடி அவர்களால் மே 9... 2015 அன்று தொடங்கப்பட்டது.
அடல் ஓய்வூதிய திட்டத்தை நிர்வகிக்கும் ஓய்வூதிய நிதி ஒழுங்குமுறை மற்றும் மேம்பாட்டு ஆணையத்தின்  தலைவர் திரு. சுப்ரதிம் பந்தோபாத்யாய் கூறுகையில், “சமூகத்தின் மிகவும் பாதிக்கப்படக்கூடிய பிரிவினரை ஓய்வூதியத்தின் கீழ் கொண்டு வந்த இந்த சாதனை, பொது மற்றும் தனியார் வங்கிகள், பிராந்திய கிராமப்புற வங்கிகள், கட்டண வங்கிகள், சிறு நிதி வங்கிகள், கூட்டுறவு வங்கிகள், அஞ்சல் துறை மற்றும் மாநில அளவிலான வங்கியாளர்கள் குழுக்கள் மூலம் வழங்கப்படும் ஆதரவு மற்றும் அயராத முயற்சியால் மட்டுமே சாத்தியமானது,” என்றார்.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleaseIframePage.aspx?PRID=1787650&RegID=3&LID=1
மனித வள மேம்பாட்டு அமைச்சகம்
கொவிட்-19 எதிரொலி : முன்னெச்சரிக்கை நடவடிக்கையாக அனைத்து தேர்வுகளையும் மார்ச் 31ஆம் தேதி வரை ஒத்திவைக்க கல்வி நிறுவனங்களுக்கு மத்திய மனிதவள மேம்பாட்டு அமைச்சகம் உத்தரவு
நோவல் கொரோனா வைரஸ்  பரவுவதைத் தடுக்கும் முன்னெச்சரிக்கை நடவடிக்கையாக மத்திய மனிதவள அமைச்சகம் தனது கட்டுப்பாட்டின் கீழ் இயங்கும் அனைத்து தன்னாட்சி பெற்ற கல்வி நிறுவனங்கள், பல்கலைக்கழக மானியக்குழு, அகில இந்திய தொழில்நுட்பக்கல்வி, தேசிய பரிசோதனை முகமை, தேசிய திறந்த நிலைக் கல்வி நிறுவனம், மத்திய இடைநிலைக் கல்வி வாரியம், தேசிய தொழில்நுட்பக் கல்வி கவுன்சில் ஆகியவை தங்களது அனைத்து தேர்வுகளையும் இம்மாதம் 31ஆம் தேதிவரை ஒத்தி வைக்குமாறு உத்தரவு பிறப்பித்துள்ளது. பல்வேறு தேர்வுகளில் கலந்து கொள்ளும் மாணவர்களின் பாதுகாப்பை மட்டுமல்லாமல், அவர்களது பெற்றோர் மற்றும் ஆசிரியர்களின் பாதுகாப்பை உறுதி செய்யும் வகையில் இந்த நடவடிக்கை எடுக்கப்பட்டுள்ளது.
மத்திய மனிதவள அமைச்சகத்தின் கீழ் இயங்கும் அனைத்து கல்வி நிறுவனங்கள் மற்றும் தேர்வு வாரியங்கள் முன்னெச்சரிக்கை நடவடிக்கையாக, தற்போது நடந்து வரும் தேர்வுகளை, மார்ச் 31ஆம் தேதிக்குப்பின்னர் மாற்றியமைக்கலாம் என அறிவுறுத்தப்பட்டுள்ளது.
தேர்வுத் தாள்கள் திருத்தும் பணியையும் மார்ச்-31ஆம் தேதிக்குப் பின்னர் மேற்கொள்ளலாம் எனக் கூறப்பட்டுள்ளது.
மாணவர்கள், பெற்றோர் மற்றும் ஆசிரியர்களுடன் அனைத்துக் கல்வி நிறுவனங்கள் மற்றும் தேர்வு வாரியங்கள் மின்னணு தொடர்பு சாதனங்கள் மூலம் அவ்வப்போது தொடர்பு கொண்டு முறையான தகவல்களைத் தெரிவிக்குமாறு கேட்டுக்கொள்ளப்படுகின்றனர்.
மாணவர்கள், பெற்றோர் மற்றும் ஆசிரியர்கள் இதுதொடர்பாக அச்சம் கொள்ளத் தேவையில்லை என்று மத்திய மனித வள மேம்பாட்டுத்துறை அமைச்சர் திரு.ரமேஷ் பொக்ரியால் நிஷாங்க் கேட்டுக் கொண்டுள்ளார். மாணவர்களின் பாதுகாப்பை உறுதி செய்யவும், கல்வி திட்டத்தை முறைப்படி பராமரிக்கவும், அனைத்து இயன்ற நடவடிக்கைகளும் மேற்கொள்ளப்படும் என்றும், இதற்கு மத்திய மனிதவள மேம்பாட்டு அமைச்சகம் உறுதிபூண்டுள்ளதாகவும் அவர் தெரிவித்துள்ளார்.
நிதி அமைச்சகம்
இந்தியாவின் தலைமையில் ஜி20 அமைப்பின் நிதி அமைச்சர்கள் மற்றும் மத்திய வங்கி ஆளுநர்களின் இரண்டாவது கூட்டம்
உலக வங்கி மற்றும் சர்வதேச நாணய நிதியத்தின் 2023 வசந்தகால கூட்டங்களை முன்னிட்டு இந்தியாவின் தலைமையில் ஜி20 அமைப்பின் நிதி அமைச்சர்கள் மற்றும் மத்திய வங்கி ஆளுநர்களின் இரண்டாவது கூட்டம் ஏப்ரல் 12 மற்றும் 13-ஆம் தேதிகளில் நடைபெற்றது. மத்திய நிதி அமைச்சர் திருமதி நிர்மலா சீதாராமன் மற்றும் இந்திய ரிசர்வ் வங்கி ஆளுநர் திரு சக்திகாந்த தாஸ் ஆகியோர் இந்தக் கூட்டத்திற்குத் தலைமை வகித்தார்கள். ஜி20 உறுப்பு நாடுகள், 13 சிறப்பு அழைப்பு நாடுகள் மற்றும் பல்வேறு சர்வதேச மற்றும் பிராந்திய நிறுவனங்களைச் சேர்ந்த சுமார் 350 பிரதிநிதிகள் இதில் கலந்துகொண்டனர்.
உலகளாவிய பொருளாதாரம், சர்வதேச நிதி கட்டமைப்பு, நிலையான நிதி, நிதித்துறை, நிதி உள்ளடக்கம் மற்றும் சர்வதேச வரிவிதிப்பு உள்ளிட்ட விசயங்கள் பற்றிய அமர்வுகள் நடைபெற்றன. பிப்ரவரி மாதம், நிதி அமைச்சர்கள் மற்றும் மத்திய வங்கி ஆளுநர்களால் முன்வைக்கப்பட்ட கருத்துக்கள் மற்றும் வழிகாட்டுதல்படி பல்வேறு குழுக்களின் முன்னேற்றம் குறித்து ஆய்வு செய்வதே இந்தக் கூட்டத்தின் நோக்கமாகும்.
உக்ரைன் போர், உணவு மற்றும் எரிசக்தி பாதுகாப்பின்மை, பருவநிலை மாற்றம் உள்ளிட்ட உலகளாவிய பொருளாதார சவால்கள் குறித்தும், நிதி நிலைத்தன்மைக்கான சமீபத்திய இடர்பாடுகள் குறித்தும் உலகளாவிய பொருளாதாரம் மற்றும் சர்வதேச நிதி கட்டமைப்பு அமர்வில் உறுப்பினர்கள் ஆலோசித்தார்கள். இந்தக் கூட்டத்தை அடிப்படையாகக் கொண்டு மேற்கொள்ளப்படும் பணிகள், காந்திநகரில் வரும் ஜூலை மாதம் நடைபெற உள்ள மூன்றாவது கூட்டத்திலும், அதைத் தொடர்ந்து செப்டம்பர் 8,9-ஆம் தேதிகளில் புதுதில்லியில் நடைபெற உள்ள தலைவர்களின் உச்சிமாநாட்டிலும் முன்வைக்கப்படவிருப்பது குறிப்பிடத்தக்கது.
மேலும் விவரங்களுக்கு இந்த செய்திக் குறிப்பை ஆங்கிலத்தில் இங்கே காணலாம்: https://pib.gov.in/PressReleasePage.aspx?PRID=1916414
ஆயுஷ்
கொவிட்-19 சிகிச்சைக்காக ஆயுஷ் மருத்துவ முறையைப் பயன்படுத்துவது குறித்த ஆராய்ச்சி, கபசுர குடிநீரின் செயல்திறன் கண்டறியப்பட்டுள்ளது
நாடாளுமன்ற மாநிலங்களவையில் கேள்விகளுக்கு எழுத்துப்பூர்வமாக பதிலளித்த மத்திய ஆயுஷ் இணை அமைச்சர் திரு சர்பானந்த சோனோவால் கீழ்காணும் தகவல்களை அளித்தார்.
கொவிட்-19 அறிகுறிகள் உள்ள நோயாளிகளின் சிறப்பான மேலாண்மைக்கான செயல்திறன் மிக்க மருந்துகளை அடையாளம் காண்பதற்காக நாடு முழுவதும் உள்ள 152 மையங்களில் 126 ஆய்வுகள் பல்வேறு ஆராய்ச்சி அமைப்புகள் மற்றும் தேசிய ஆராய்ச்சி நிறுவனங்கள் மூலம் தொடங்கப்பட்டன.
அமைப்பு ரீதியான ஆய்வுகளை பொருத்தவரை, 66 ஆராய்ச்சிகள் ஆயுர்வேதத்தில் இருந்தும், 26 ஹோமியோபதியில் இருந்தும், 13 சித்தாவில் இருந்தும், 8 யுனானியில் இருந்தும், 13 யோகா மற்றும் இயற்கை மருத்துவத்தில் இருந்தும் மேற்கொள்ளப்பட்டன.
90 ஆய்வுகள் நிறைவடைந்து, 10 அறிக்கைகள் வெளியிடப்பட்டுள்ளன. இந்திய மருத்துவ ஆராய்ச்சிக் குழு, உயிரி தொழில்நுட்பத் துறை, அறிவியல் மற்றும் தொழிலக ஆராய்ச்சிக் குழு, எய்ம்ஸ் மற்றும் ஆயுஷ் அமைப்புகளில் இருந்து பிரதிநிதிகளைக் கொண்ட ஆயுஷ் ஆராய்ச்சி மற்றும் மேம்பாட்டு பல்துறை பணிக்குழுவை ஆயுஷ் அமைச்சகம் அமைத்துள்ளது.
விரிவான ஆய்வு மற்றும் நாடு முழுவதும் இருக்கும் பல்வேறு அமைப்புகளைச் சேர்ந்த நிபுணர்களுடனான ஆலோசனைக்குப் பிறகு, கொவிட்-19 உறுதிப்படுத்தப்பட்டுள்ள நபர்களுக்கான மருத்துவ செயல்முறைகளை ஆயுஷ் ஆராய்ச்சி மற்றும் மேம்பாட்டுப் பணிக்குழு உருவாக்கியுள்ளது.
அஷ்வகந்தா, யாஷ்டிமது, குடுச்சி + பிப்பலி மற்றும் ஒரு மூலிகை மருந்து  ஆகிய நான்கு முறைகளை இக்குழு ஆய்வு செய்துள்ளது.
பல்வேறு நிபுணர் குழுக்களுடனான ஆலோசனைக்குப் பிறகு தேசிய பணிக்குழு உருவாக்கிய “கொவிட்-19 மேலாண்மைக்கான ஆயுர்வேதம் மற்றும் யோகா அடிப்படையிலான தேசிய மருத்துவ மேலாண்மைக்கான செயல்முறையை” இந்திய அரசு வெளியிட்டுள்ளது.
ஆயுஷ்-64 மற்றும் கபசுர குடிநீர் ஆகியவை கொவிட்-19 சிகிச்சைக்காக அடையாளம் காணப்பட்டுள்ளன. சித்த மருத்துவ முறையில் தயாரிக்கப்படும் கபசுர குடிநீர் லேசானது முதல் மிதமான கொவிட் பாதிப்புகளின் சிகிச்சையில் பலனளிப்பதாக ஆய்வில் கண்டறியப்பட்டுள்ளது.
ஆயுஷ் அமைச்சகத்தின் கீழ் இயங்கும் ஆராய்ச்சி குழுக்கள் மற்றும் தேசிய நிறுவனங்கள் மூலம் ஆயுஷ்--64 மற்றும் கபசுர குடிநீரை நாடு முழுவதும் விநியோகிப்பதற்கான நாடு தழுவிய பிரச்சாரம் தொடங்கப்பட்டுள்ளது.
மேலும் விவரங்களுக்கு இந்த ஆங்கில செய்திக் குறிப்புகளைக் காணவும்:
https://pib.gov.in/PressReleasePage.aspx?PRID=1741914
https://pib.gov.in/PressReleasePage.aspx?PRID=1741911
---
(Visitor Counter : 216
பாதுகாப்பு அமைச்சகம்
மாற்றியமைக்கப்பட்ட ஆள்தேர்வு நடைமுறைகள் குறித்த அறிவிக்கையை இந்திய ராணுவம் வெளியிட்டுள்ளது
இளநிலை அதிகாரிகள், மற்ற தரவரிசைப் பணிகள், அக்னி வீரர்கள் தேர்வுக்கான மாற்றியமைக்கப்பட்ட நடைமுறை குறித்த அறிவிக்கையை இந்திய ராணுவம் அறிவித்துள்ளது. மாற்றியமைக்கப்பட்ட ஆள்தேர்வு நடைமுறையின்படி, ஆள்தேர்வு அணிவகுப்புக்கு முன்பாக கணினி அடிப்படையிலான ஆன்லைன் பொது நுழைவுத் தேர்வு நடத்தப்படும்.
பதிவுக்கான அறிவிக்கைகள் www.joinindianarmy.nic.in. இணையதளத்தில் பதிவேற்றம் செய்யப்பட்டுள்ளன. ஆன்லைன் வாயிலான பதிவுகளை பிப்ரவரி 16 முதல், மார்ச் 15, 2023 வரை மேற்கொள்ள முடியும்.
ஆள்தேர்வு 3 கட்டங்களாக நடைபெறும்.
முதற்கட்டத்தில், அனைத்து விண்ணப்பதாரர்களும் கணினி அடிப்படையிலான ஆன்லைன் பொது நுழைவுத்தேர்வை எதிர்கொள்ள வேண்டும்.
இரண்டாவது கட்டத்தில், தொடர்புடைய ராணுவ ஆள்சேர்ப்பு அலுவலகம் ஏற்பாடு செய்துள்ள இடத்தில் தேர்வு செய்யப்பட்டவர்கள் உடற்தகுதி தேர்வு மற்றும் உடல் அளவு தேர்வு ஆகியவற்றில் கலந்துகொள்ள வேண்டும்.
மூன்றாவது கட்டத்தில், தேர்ந்தெடுக்கப்பட்டவர்கள் மருத்துவப் பரிசோதனையை எதிர்கொள்ள வேண்டும்.
கணினி அடிப்படையிலான ஆன்லைன் பொது நுழைவுத் தேர்வை ஏப்ரல் 17 முதல், ஏப்ரல் 30, 2023 வரை நாடு முழுவதும் சுமார் 175 முதல் 180 தேர்வு மையங்களில் நடத்துவதற்கு திட்டமிடப்பட்டுள்ளது.
மேலும் விவரங்களுக்கு இந்த செய்திக் குறிப்பை ஆங்கிலத்தில் இங்கே காணலாம்: https://pib.gov.in/PressReleasePage.aspx?PRID=1899851
குறு சிறு மற்றும் நடுத்தர தொழில் துறை அமைச்சகம்
2021-22-ல் ரூ 1 லட்சம் கோடி விற்றுமுதலை காதி தாண்டியது; இந்தியாவில் உள்ள அனைத்து எஃப்எம்சிஜி நிறுவனங்களை விட முன்னணி
இந்தியாவில் உள்ள எந்தவொரு எஃப்எம்சிஜி  நிறுவனமும் எட்ட முடியாத தொலைதூர இலக்கை காதி மற்றும் கிராமத் தொழில்கள் ஆணையம் எட்டியுள்ளது.
பிரதமர் திரு நரேந்திர மோடியின் தொடர்ச்சியான ஆதரவின் காரணமாக, 2021-22-ல் ரூ 1 லட்சம் கோடி விற்றுமுதலை காதி தாண்டி, ரூ 1.15 லட்சம் கோடி ரூபாய் அளவுக்கு மிகப்பெரிய விற்றுமுதலைப்
பெற்று சாதனை படைத்துள்ளது. இதன் மூலம் ரூ 1 லட்சம் கோடி விற்றுமுதல் பெற்ற நாட்டின் ஒரே நிறுவனமாக காதி மற்றும் கிராமத் தொழில்கள் ஆணையம் உருவெடுத்துள்ளது.
2020-21-ல் ரூ 95, 741.74 கோடியாக இருந்த 2021-22 ஒட்டுமொத்த விற்றுமுதல், 2021-22-ல் ரூ.1,15,415.22 கோடியை எட்டி 20.54% வளர்ச்சியைப் பதிவு செய்துள்ளது. 2014-15 ஆண்டுடன் ஒப்பிடுகையில், 2021-22 ஆம் ஆண்டில் காதி மற்றும் கிராமத் தொழில் துறைகளின் ஒட்டுமொத்த உற்பத்தி 172% அபரிமிதமான வளர்ச்சியைப் பதிவு செய்துள்ளது. அதே நேரத்தில் மொத்த விற்பனை 248% அதிகரித்துள்ளது.
கொவிட்-19 பெருந்தொற்றுநோயின் இரண்டாவது அலை காரணமாக, முதல் 3 மாதங்களில், அதாவது 2022 ஆம் ஆண்டு ஏப்ரல் முதல் ஜூன் வரை, நாட்டில் பகுதியளவு ஊரடங்கு இருந்தபோதிலும், காதி மற்றும் கிராமத் தொழில்கள் ஆணையம் இந்த மிகப்பெரிய வருவாயை ஈட்டியுள்ளது.
இது குறித்து மகிழ்ச்சி தெரிவித்துள்ள காதி மற்றும் கிராமத் தொழில்கள் ஆணையத்தின் தலைவர் திரு வினய் குமார் சக்சேனா, நாட்டில் காதியை ஊக்குவிக்க பிரதமர் திரு நரேந்திர மோடியின் தொடர்ச்சியான ஆதரவே காதியின் அற்புதமான வளர்ச்சிக்கு காரணம் என்று கூறினார்.
அதே நேரத்தில், புதுமையான திட்டங்கள், ஆக்கப்பூர்வமான சந்தைப்படுத்தல் யோசனைகள் மற்றும் பல்வேறு அமைச்சகங்களின் ஆதரவு ஆகியவை சமீபத்திய ஆண்டுகளில் காதியின் வளர்ச்சியை அதிகரித்துள்ளன என்று அவர் தெரிவித்தார்.
“சுதேசி” மற்றும் குறிப்பாக “காதி”யை ஊக்குவிப்பதன் மூலம் தன்னிறைவை அடைய பிரதமரின் தொடர்ச்சியான வேண்டுகோள்கள் அதிசயங்களைச் செய்துள்ளன. இன்று காதி நாட்டில் உள்ள அனைத்து எஃப்எம்சிஜி நிறுவனங்களையும் விட முன்னோக்கி நிற்கிறது. புதிய அறிவியல் முறைகளைப் பயன்படுத்துவதன் மூலமும், காதியின் தயாரிப்பு வரம்பை பன்முகப்படுத்துவதன் மூலமும், வேறெந்த எஃப்எம்சிஜி நிறுவனத்தாலும் சாதிக்க முடியாத மிகப்பெரிய வளர்ச்சியை காதி அடைந்துள்ளது என்று அவர் மேலும் கூறினார்.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1821521
நிதி அமைச்சகம்
ஜி.எஸ்.டி. சட்டத்தின் கீழ் மோசடி செய்த இருவர் தில்லியில் கைது
செம்புத் தொழில் தொடர்பாக ரூ. 28 கோடி அளவுக்கு வரி ஏய்ப்பு செய்யும் வகையில் வரி உள்ளடக்க ரசீதுகள் வழங்கிய ஷகாத்ரா சேர்ந்த தந்தை மற்றும் மகன் ஆகிய இருவரை மத்திய வரி ஜி.எஸ்.டி. தில்லி கிழக்கு ஆணையரகம் 22.05.2018 அன்று கைது செய்துள்ளது. கடந்த 2017 ஜூலை முதல் தேதியிலிருந்து அமலுக்கு வந்த இந்த புதிய வரி முறையின் கீழ் தில்லியில் மேற்கொள்ளப்பட்டுள்ள முதல் கைது நடவடிக்கையாகும் இது.
சி.ஜி.எஸ்.டி. சட்டத்தின் பிரிவு 132ன்படி சரக்குகளை விநியோகம் செய்யாமல் அதற்கான விலைப்புள்ளி அளிப்பது மற்றும் உள்ளீட்டு வரி இருப்பை தவறாக பெறுவது என்பது அதன் மதிப்பு ரூ. 5 கோடிக்கு கூடுதலாக இருந்தால் கைது செய்யப்படுவதுடன் ஜாமீனில் வெளியே வர முடியாத குற்றமாகும்.
சுகாதாரம் மற்றும் குடும்ப நலத்துறை அமைச்சகம்
கொவிட்-19 அண்மைத் தகவல்
தேசிய தடுப்பூசித் திட்டத்தின் கீழ் இந்தியா இதுவரை 103.53 தடுப்பூசி டோஸ்கள் செலுத்தியுள்ளது. .
கடந்த 24 மணி நேரத்தில் 13,451 பேருக்கு புதிதாக தொற்று ஏற்பட்டுள்ளது.
குணமடைந்தோர் விகிதம் தற்போது 98.19 சதவீதம்; 2020 மார்ச் மாதத்திற்குப்பின் இதுவே அதிகமான அளவு.
கடந்த 24 மணி நேரத்தில் 14,021 பேர் குணமடைந்துள்ளனர். இதுவரை குணமடைந்தோர் மொத்த எண்ணிக்கை 3,35,97,339 என அதிகரித்துள்ளது.
கொவிட் சிகிச்சை பெறுபவர்களின் சதவீதம் மொத்த பாதிப்பில் 1 சதவீதத்துக்கும் கீழ் குறைந்து தற்போது 0.48 சதவீதமாக உள்ளது. 2020 மார்ச் மாதத்திற்குப் பின், இது மிகக் குறைந்த அளவு.
இந்தியாவில் கொவிட் சிகிச்சை பெறுபவர்களின் எண்ணிக்கை 1,62,661; இது 242 நாட்களில் மிகவும் குறைந்த அளவு.
வாராந்திர பாதிப்பு விகிதம்  கடந்த 33 நாட்களாக 2 சதவீதத்துக்கும் குறைவாக உள்ளது.
தினசரி பாதிப்பு விகிதம்  கடந்த 23 நாட்களில் 2 சதவீதத்துக்கும் குறைவாக உள்ளது.
இதுவரை மொத்தம் 60.32 கோடி கொவிட் பரிசோதனைகள் செய்யப்பட்டுள்ளன.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1766796
(Visitor Counter : 162
சுற்றுலா அமைச்சகம்
“இந்தியாவை அனைத்து வசதிகளையும் கொண்ட அனைவருக்குமான பயண இடமாக மாற்றுவது” என்ற தலைப்பில், சுற்றுலா அமைச்சகம் ”Dekho Apna Desh” -இன் 6வது வலைதளத்h தொடரை, வெளியிடுகிறது.
இந்திய அரசின் சுற்றுலா அமைச்சகம், ‘Dekho Apna Desh’ என்ற தலைப்பில் வலைதளத் தொடர் வரிசைகளை ஏற்பாடு செய்து வருகிறது. இந்த வலைத்தளத் தொடரின் நோக்கம் இந்தியாவின் பல்வேறு சுற்றுலாத்தலங்களைப் பற்றிய விழிப்புணர்வை ஏற்படுத்துவதும், ஊக்குவிப்பதும் ஆகும் - அதிகம் அறியப்படாத இடங்கள் மற்றும் பிரபலமான இடங்களின் அதிகம் வெளியில் தெரியாத சிறப்பு அம்சங்களைத் தெரிவிப்பதும் இதில் அடங்கும். கூடுதலாக, மக்கள் எளிதில் அணுகக்கூடிய சுற்றுலா போன்ற தலைப்புகளிலும் வலைத்தளத்தொடர்கள் ஏற்பாடு செய்யப்படுகின்றன. ‘இந்தியாவை அனைத்து வசதிகளையும் கொண்ட பயண இடமாக அனைவருக்குமானதாக மாற்றுவது’ என்ற தலைப்பில், இந்தத் தொடரின் ஆறாவது வலைத்தளத் தொடர், ஏப்ரல் 22, 2020ஆம் தேதி ஏற்பாடு செய்யப்பட்டது. இந்தத் தொடரை உலகம் முழுவதிலுமிருந்து 1700க்கும் மேற்பட்டோர் நேரடியாகக் கேட்டனர்.
இந்தத் தொடரில், மாற்றுத் திறனாளிகளும் கூட இந்தியாவின் பல்வேறு இடங்களுக்குப் பயணம் செய்தது குறித்து விளக்குகிறது. பண்டைய நகரமான வாரணாசியில் இருந்து, கங்கை நதியில் படகில் சவாரி செய்தவாறு மலைகளை ரசித்துக் கொண்டே, குல்மார்க்கின் பனிச்சரிவுகள் வரை பிரயாணிப்பது, பிறகு அமிர்தசரஸில் உள்ள ஹர்மந்திர் சாஹிப் கோயில்  முதல் தர்மஷாலாவில் உள்ள தலாய் லாமா மடம் வரை பயணிப்பது என நீள்கிறது. மேலும் ஜெய்சால்மர் கோட்டையில் இருந்து ரிஷிகேஷ் வரையிலும், கேரளாவின் உப்பங்கழிகள் முதல் கர்நாடகாவின் தேசிய பூங்காக்கள் வரை ஆறுகளில் படகு சவாரி செய்வது பற்றியும் விரிவாக விளக்குகிறது. அதுமட்டுமன்றி, செவித்திறன் குறைபாடுள்ள தம்பதியராகவோ அல்லது பார்வைக் குறைபாடுள்ள தம்பதியராகவோ, சக்கர நாற்காலிகளில் பயணிப்பவர்களாகவோ, குழுக்களாகவோ அல்லது உலகம் முழுவதிலுமிருந்து தனியாகப் பயணித்து வந்திருந்தாலும், இந்த இடங்கள் அனைத்தையும் அவர்களால் எளிதில் சுற்றிப் பார்க்குமளவுக்கு பயணிகளுக்கு அனைத்து வசதிகளும் செய்யப்பட்டுள்ளன. இந்த வலைத்தளத் தொடர் இந்தியாவில் அனைவரும் எளிதில் அணுகக்கூடிய பயணத்திற்கான முடிவற்ற சாத்தியங்களை விளக்குகிறது. இந்தியாவின் பல்வேறு சுற்றுலாத் தளங்களில் குறைபாடுகள் உள்ளவர்களுக்கு கிடைக்கக்கூடிய வசதிகள் மற்றும் அவர்களுக்கான பயணத்தைத் திட்டமிடும் போது மனதில் கொள்ள வேண்டிய முக்கிய தகவல்களும் இந்தத் தொடரில் சிறப்பாகக் குறிப்பிடப்பட்டுள்ளன.
குடியரசுத் துணைத் தலைவர் செயலகம்
அறிவொளி மற்றும் அதிகாரமளித்தல் மூலம் சமுதாய மாற்றத்திற்கான மிக முக்கியக் கருவி கல்வியாகும் : குடியரசுத் துணைத் தலைவர்
அறிவொளி மற்றும் அதிகாரமளித்தல் மூலம் சமுதாயத்தில் மாற்றத்தை ஏற்படுத்துவதற்கு மிக முக்கிய கருவியாக கல்வி திகழ்கிறது என்று குடியரசுத் துணைத்தலைவர் திரு. எம்.வெங்கையா நாயுடு கூறியுள்ளார். போர்ட் பிளேயரில் இன்று டாக்டர்.பி.ஆர்.அம்பேத்கார் தொழில்நுட்ப நிறுவனத்தில் உரையாற்றிய அவர், அதிவேகமாக மாறிவரும், அறிவார்ந்த பொருளாதாரத்தில் உருவெடுத்துவரும் சவால்களை எதிர்கொள்ள இந்திய உயர்க்கல்வி முறையில் புதிய மாற்றத்தை ஏற்படுத்துவது அவசியமாகும் என்று கூறினார்.
“உண்மையான கல்வி” என்பது மாணவர்களின் அனைத்துவிதமான மேம்பாட்டையும் ஊக்குவிப்பதாக இருக்க வேண்டும் என்று குடியரசுத் துணைத்தலைவர் கூறினார். கல்வியில் மேன்மை, சுய வேலைவாய்ப்பு அல்லது லாபகரமான வேலைவாய்ப்புக்கான திறன்கள் ஆகியவற்றில், சமஅளவிலான முக்கியத்துவம் இருக்க வேண்டும் என்று அவர் மேலும் தெரிவித்தார்.
கற்பிக்கும் முறைகளை மாற்றியமைக்க வேண்டியதன் தேவைப்பற்றிக் கூறிய அவர், 21ஆம் நூற்றாண்டில் உலகளாவிய அறிவார்ந்த சமுதாயத்தில் சவால்களைச் சந்திக்கும் வகையில், பாடத்திட்டமும், கற்பிக்கும் நடைமுறையும் இருக்க வேண்டும் என்று குறிப்பிட்டார். நர்சரி வகுப்பிலிருந்து முதுநிலை படிப்பு வரை, கல்வி முறையை மேலும் பயனுள்ளதாகவும், முறையான, தரம் சார்ந்ததாகவும் மாற்றி அமைக்க வேண்டும் என்று அவர் வலியுறுத்தினார். மாணவர்களை வெறும் சான்றிதழ் பெறுபவர்களாக மட்டும் தயார்ப்படுத்தாமல், முழுமையான ஆளுமைத்திறன் கொண்டவர்களாக உருவாக்குவதை கல்வி உறுதிப்படுத்த வேண்டும் என்று அவர் கேட்டுக்கொண்டார்.
பிரதமர் அலுவலகம்
பிரதமர் மற்றும் தென் ஆப்பிரிக்கக் குடியரசின் அதிபர் ஆகியோரிடையேயான தொலைபேசி உரையாடல்
பிரதமர் திரு.நரேந்திர மோடி இன்று தென் ஆப்பிரிக்கக் குடியரசின் அதிபர் திரு.சிரில் ரமபோசாவுடன் தொலைபேசியில் உரையாடினார்.
இரு தலைவர்களும் கோவிட் – 19 கொள்ளை நோயால் உள்நாடு, பிராந்திய மற்றும் சர்வதேசத்துக்கு எதிராக ஏற்பட்டுள்ள சவால்கள் குறித்து தங்களுடைய கருத்துக்களைப் பரிமாறிக் கொண்டனர். தங்கள் நாட்டு மக்களின் நலனைப் பாதுகாக்கவும், அதேசமயம் பொருளாதாரத் தாக்கத்தை குறைக்கவும், தங்களுடைய அரசுகள் மூலம் எடுக்கப்பட்ட நடவடிக்கைகள் குறித்து இருவரும் கலந்தாலோசித்தனர்.
இந்த சவாலான காலக்கட்டத்தில் இந்தியாவில் இருந்து தென் ஆப்பிரிக்காவுக்குத் தேவையான அத்தியாவசிய மருந்து பொருள்களின் வழங்கலை உறுதி செய்ய அனைத்து நடவடிக்கையும் எடுக்கப்படும் என்று பிரதமர் மோடி உறுதி அளித்தார்.
இந்த கொள்ளைநோய் காலத்தில், ஆப்பிரி்க்க நாடுகள் கூட்டமைப்பின் தலைவராக இருக்கும் அதிபர் ரமபோசா, கண்டங்கள் அளவிலான ஒருங்கிணைப்புப் பணியில் சிறப்பாகச் செயல்படுவதாக பிரதமர் மோடி பாராட்டு தெரிவித்தார்.
மேலும், இந்தியா – ஆப்பிரிக்கா இடையிலான நூற்றாண்டுகளை கடந்த நட்புறவு மற்றும் மக்களிடையேயான பரிமாற்றங்கள் ஆகியவற்றை எடுத்துக்கூறிய பிரதமர் மோடி, வைரசுக்கு எதிரான ஆப்பிரிக்காவின் நடவடிக்கைகளில் இணைந்து செயல்பட இந்தியா முழு ஆதரவு அளிக்கும் என்றும் உறுதி அளித்தார்.
பெருநிறுவனங்கள் விவகாரங்கள் அமைச்சகம்
தேசிய நிதித் தகவல் அளித்தல் ஆணையத்தின் ஒழுங்குமுறையின் கீழ் வரும் நிறுவனங்களுக்கான தற்காலிகத் தரவுத் தளம் வெளியீடு
பொது நலனுக்கான நிறுவனங்கள் என்று வகைப்படுத்தப்பட்டுள்ள நிறுவனங்களின் நிதி விவரங்கள் தாக்கல் மற்றும் தணிக்கைத் தரநிலைகளைக் கண்காணிப்பதற்காக நிறுவனங்கள் சட்டத்தின் 132-வது பிரிவின் கீழ் ஏற்படுத்தப்பட்ட ஒழுங்குமுறை அமைப்பு தேசிய நிதித் தகவல் அளித்தல் ஆணையம் ஆகும். பட்டியலில் உள்ள அனைத்து நிறுவனங்கள் மற்றும் பட்டியலில் இல்லாத பெரிய நிறுவனங்கள் இதில் அடங்கும்.
தனக்கு வழங்கப்பட்டுள்ள பணியைச் சிறப்பாகச் செய்வதற்காக தேசிய நிதித் தகவல் அளித்தல் ஆணையத்தின் ஒழுங்குமுறைக்குள் வரும் நிறுவனங்கள் மற்றும் தணிக்கையாளர்களின் சரிபர்க்கப்பட்ட மற்றும் சரியான தரவுத் தளத்தை உருவாக்கும் முயற்சியில் ஆணையம் ஈடுபட்டுள்ளது.
அடிப்படைத் தரவு ஆதாரத்தை அடையாளப்படுத்துதல் மற்றும் சரிபார்த்தல், நிறுவன அடையாள எண் உள்ளிட்ட தரவுகளை பல்வேறு ஆதாரங்கள் மூலம் சரிபார்த்தல் போன்ற முக்கிய நடவடிக்கைகளை கொண்டு இந்தத் தரவுத் தளம் உருவாக்கப்படுகிறது. இதற்காக, பெருநிறுவன விவகாரங்கள் அமைச்சகத்தின் பெருநிறுவனத் தரவு மேலாண்மைப் பிரிவு மற்றும் நாட்டின் மூன்று பங்கு சந்தைகளோடு இணைந்து தேசிய நிதித் தகவல் அளித்தல் ஆணையம் பணியாற்றுகிறது.
நிறுவனங்கள் மற்றும் தணிக்கையாளர்களின் தாற்காலிகத் தகவல்கள் 2019 மார்ச் 31 அன்று தேசிய நிதித் தகவல் அளித்தல் ஆணையத்தால் தொகுக்கப்பட்டன. சுமார் 5,300 பட்டியலில் உள்ள நிறுவனங்கள் மற்றும் சுமார் 1000 பட்டியலிடப்படாத நிறுவனங்கள் என கிட்டத்தட்ட 6500 நிறுவனங்களின் தகவல்கள் சேகரிக்கப்பட்டுள்ளன. இந்நிறுவனங்களில் தணிக்கையாளர்கள் விவரங்களும் தொகுக்கப்பட்டுள்ளன. தொடர்ந்து பணி நடைபெற்று வருகிறது.
தகவல்களை https://www.nfra.gov.in/nfra_domain எனும் தளத்தில் காணலாம்.
மேலும் விவரங்களுக்கு இந்த ஆங்கிலச் செய்திக் குறிப்பைப் பார்க்கவும்:
https://pib.gov.in/PressReleseDetail.aspx?PRID=1716834
கப்பல் போக்குவரத்து அமைச்சகம்
இந்தியா மட்டுமல்லாமல் உலகளவில் ‘ஆயுஷ்’ நம்பிக்கை பெற்றுள்ளது – மத்திய அமைச்சர் சர்பானந்த சோனாவால்
இந்தியா மட்டுமல்லாமல் உலகளவில் ‘ஆயுஷ்’ நம்பிக்கை பெற்றுள்ளதாக மத்திய ஆயுஷ் துறை அமைச்சர் சர்பானந்த சோனாவால் கூறியுள்ளார்.
பிரதமர் திரு.நரேந்திர மோடியின் 8 ஆண்டு கால ஆட்சியின் சாதனையை விளக்கும் வகையில் டிடி நியூஸ் மாநாடு நடைபெற்றது. இந்த மாநாட்டில் கலந்து கொண்டு பேசிய அவர், பாரம்பரிய மருத்துவத்திற்கான உலக மையத்தை உலக சுகாதார அமைப்பின் உதவி மூலம் ஜாம்நகரில் அமைக்க நடவடிக்கை மேற்கொள்ளப்பட்டுள்ளது என்றும் யோகக் கலைக்கு விஷ்வகுருவாக இந்தியா எப்போதும் திகழ்கிறது என்றும் தெரிவித்தார்.
பிரதமரின் விரைவு சக்தி திட்டத்தின் மூலம் நாட்டில் உள்ள துறைமுகங்கள், நீர்வழித்தடங்கள் நவீனப்படுத்தப்பட்டு வருகிறது என்றும், இதன் மூலமாக துறைமுகங்களில் சரக்குகளை கையாளும் திறன் மற்றும் அளவு அதிகரித்துள்ளது என்றும் அமைச்சர் தெரிவித்தார்.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1831816